Lav et referat af nedenstående tekst:

Tekst:
Det er ikke helt lige meget, hvem der leverer din fjernvarme. For der er tusindvis at kroner at spare, hvis varmen kommer fra den rigtige udbyder. Energitilsynet har netop udsendt en opgørelse over priserne på fjernvarme i hele landet. Og nogle steder er prisen faldet med en tredjedel, mens andre boligejere kan forvente en prisstigning på mere end 40 procent. Den gode nyhed for folk med fjernvarme er, at 2 ud af 3 fjernvarmeværker har sat prisen ned. 1/6 af værkerne har holdt dem uændrede, mens 1/6 har sat priserne op. Ifølge Dansk Fjernvarme er den årlige varmeregning gennemsnitligt sænket med 1.273 kroner for et hus på 130 kvm, Der er 6 km mellem de to huse - 14.000 kroner at spare. Hjørring er næstbilligst, mens Lørslev er næstdyrest i regionen. 15 fjernvarmeværker har sænket fjernevarmepriserne med over 33 %, mens to værker har skruet priserne op med mere end 40 %. Højdespringeren i år er på 50 %, mens prisdykkeren er på 64 %, viser prisstatistikken fra Energitilsynet, som Bolius.dk har kigget nærmere på. Det betyder, at nogle boligejere sparer tusindvis af kroner om året i varmeudgifter, mens andre betaler flere tusinde kroner ekstra. Og det er voldsomme udsving på et (varme)år, og det er beløb, familierne kan mærke på pengepungen, fremhæver ejendomsmæglerkæden Home. Hverken det ene eller andet er nødvendigvis godt på kort eller lang sigt, mener Home. - Det gør os utrygge som boligejere, når varmepriserne kan falde og stige med så store beløb fra år til år. På kort sigt rammer det husholdningsbudgettet, og på lang sigt kan det betyde, at vi bliver usikre på, om det nu også kan betale sig at investere i ekstra isolering og nye vinduer - altså om vi reelt får en lavere varmeregning ud af det, siger Mads Ellegaard, relationschef i Home, og peger på Danmarks - og verdens - stigende fokus på nødvendige energitiltag. Der er flere grunde til, at fjernvarmepriserne er blevet lavere, oplyser Dansk Fjernvarme. Eksempelvis en mild vinter, gunstig prisudvikling på brændsler og bortfald af forsyningssikkerhedsafgiften. Derudover har fjernvarmeselskaberne sænket administrationsomkostningerne med 15 procent de seneste tre år. De 10 dyreste, nordjyske fjernvarmeforsyninger (udregnet efter et hus på 130 kvm): 25.900 kr. - Ellidshøj-Ferslev Kraftvarmeværk 23.434 kr. - Lørslev Fjernvarmeforsyning 22.010 kr. - Vaarst-Fjellerad Kraftvarme 21.704 kr. - Hallund Kraftvarmeværk 21.296 kr. - Præstbro Kraftvarmeværk A.m.b.a. 20.843 kr. - Vester Hjermitslev Varmeværk 20.622 kr. - Lønstrup Varmeforsyning 19.549 kr. - Læsø Fjernvarmeværk 19.073 kr. - Blenstrup Kraftvarmeværk 19.003 kr. - Østerild Fjernvarmeværk De 10 billigste, nordjyske fjernvarmeforsyninger (udregnet efter et hus på 130 kvm): 7.693 kr. - Aalestrup Varme A.m.b.a. 9.223 kr. - Hjørring Varmeforsyning 9.235 kr. - Thisted Varmeforsyning 9.449 kr. - Mariager Fjernvarmeværk 9.533 kr. - Bindslev Fjernvarme 9.860 kr. - Aalborg Kommune, Fjernvarmeforsyningen 10.419 kr. - Arden Varmeværk 10.574 kr. - Asaa Fjernvarme 10.814 kr. - Saltum Fjernvarmeværk 10.860 kr. - Gandrup - Vester Hassing Varmeforsyning

Referat:
Nye tal viser, at prisen på varme fortsætter med store regionale forskelle. Varmeregningen er 18.000 kroner dyrere i Ellidshøj end i Aalestrup.